open-index/open-wikipedia-markdown huggingface dataset:
ஆயுத பூஜை (திரைப்படம்)

***ஆயுத பூஜை*** (*Ayudha Poojai*) 1995 ஆம் ஆண்டு அர்ஜுன், ஊர்வசி மற்றும் ரோஜா மற்றும் கவுண்டமணி ஆகியோரின் நடிப்பில், சி. சிவகுமார் இயக்கத்தில், என். பழனிச்சாமி தயாரிப்பில், வித்யாசாகர் இசையில் வெளியான தமிழ்த் திரைப்படம்..

## கதைச்சுருக்கம்

கிருஷ்ணசாமியும் (அர்ஜுன்) சாமியப்பனும் (திலகன்) எதிரிகள். கிருஷ்ணசாமியின் மகள் அமுதா (நிகிதா) தன் தந்தை ஒரு கொலைகாரன் என்றெண்ணி அவரை வெறுக்கிறாள்.

கிருஷ்ணசாமியின் கடந்த காலம்: கிருஷ்ணசாமி தன் நண்பன் கந்தசாமியுடன் தேநீர் கடை நடத்துகிறான். கிருஷ்ணசாமி காதலிக்கும் பெண்ணான சிந்தாமணியுடன் (ரோஜா) நடக்கவிருந்த நிச்சயதார்த்தை தடுக்கிறான் சாமியப்பன். சிந்தாமணியின் தந்தை சாமியப்பனின் மகனுக்கு (ராஜா) திருமணம் செய்து கொடுப்பதாக வாக்கு கொடுத்ததாகக் கூறுகிறான் சாமியப்பன். கிருஷ்ணசாமி ஒரு அரசியல் நிகழ்ச்சியில் சாமியப்பனை அவமானப்படுத்துகிறான். ஆத்திரம் கொள்ளும் சாமியப்பன், கிருஷ்ணசாமியின் சகோதரனைக் கொல்கிறான். இதற்கு பழிவாங்க சாமியப்பனின் வீட்டுக்குச் செல்லும் கிருஷ்ணசாமியைக் கைது செய்து அவன் கொலை செய்யாமல் தடுக்கும் காவல்துறை அதிகாரி (நாகேஷ்) அவனுக்கு சாமியப்பனின் சட்டவிரோத நடவடிக்கைகளைத் தடுக்கும் பொறுப்பைத் தருகிறார்.

சாமியப்பன் சட்டவிரோதமாக வைத்துள்ள பணத்தைக் கைப்பற்றும் கிருஷ்ணசாமி பணக்காரனாக மாறுகிறான். காவல் அதிகாரியை அடிக்கும் சாமியப்பனின் வலது கையை வெட்டுகிறான். சிந்தாமணிக்கும் சாமியப்பனின் மகனுக்கும் திருமணம் நடக்கிறது. வசந்தா (ஊர்வசி) கிருஷ்ணசாமியைக் காதலிக்கிறாள். முதலில் திருமணத்திற்கு மறுக்கும் கிருஷ்ணசாமி, அவன் தாயின் வற்புறுத்தலால் அவளைத் திருமணம் செய்கிறான். கிருஷ்ணசாமியின் வன்முறை நடவடிக்கைகள் பிடிக்காமல் கர்ப்பிணியான வசந்தா வீட்டை விட்டு வெளியேறுகிறாள்.

இறுதியில் கிருஷ்ணசாமி - சாமியப்பன் இருவரில் வெற்றி பெற்றது யார்? என்பது மீதிக்கதை.

## நடிகர்கள்

* அர்ஜுன் - கிருஷ்ணசாமி 
* ஊர்வசி - வசந்தா 
* ரோஜா - சிந்தாமணி 
* கவுண்டமணி - கந்தசாமி 
* நாகேஷ் - காவல்துறை அதிகாரி 
* திலகன் - சாமியப்பன் 
* சத்யப்ரியா - கிருஷ்ணசாமியின் தாய் 
* ராஜா - சாமியப்பன் மகன் 
* சீலா - சுமதி 
* நிகிதா - அமுதா

## இசை

படத்தின் இசையமைப்பாளர் வித்யாசாகர். பாடலாசிரியர்கள் வாலி மற்றும் இலக்கியன்.
 

## மேற்கோள்கள்

## வெளி இணைப்புகள்
* 
* 

பகுப்பு:இந்தியத் தமிழ்த் திரைப்படங்கள்
பகுப்பு:1995 தமிழ்த் திரைப்படங்கள்
பகுப்பு:அர்ஜூன் நடித்த தமிழ்த் திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
பகுப்பு:ரோஜா நடித்த திரைப்படங்கள்
மூன்றாவது கண் (திரைப்படம்)

**மூன்றாவது கண்**(Moonravathu Kann) 1993 தமிழ்  மொழியில் வெளிவந்த திகில்த் திரைப்படமாகும் . இதன் இயக்கம் மணிவண்ணன். இப்படத்தில் சரத்குமார், நிழல்கள் ரவி, ராஜா மற்றும் மோனிஷா ஆகியோர் நடித்திருந்தனர். தயாரிப்பு எம். ராஜரத்தினம் இசை தேவா 1993 செப்டம்பர் 18 அன்று வெளியானது. இந்தத் திரைப்படம் தெலுங்கு மொழியில் "சீக்ரட்ஸ் கில்லர்ஸ்" என்ற பெயரில் வெளியானது.

## கதை

பிரியா (மோனிஷா) ஒரு பெரிய செல்வந்தர், அவள் ஏழையான சுந்தரை (ராஜா) காதலிகிறாள். பிரியா சுந்தருடன் ஓடிப்போகும் முயற்சியில் தோல்வியடைகிறாள் .அவளது பெற்றோர் (வினு சக்ரவர்த்தி மற்றும் ஸ்ரீவித்யா) ஒரு அறையில் வைத்து பூட்டி விடுகின்றனர். அந்த இரவில் எதிர் வீட்டிலிருக்கும் சபாபதி (நிழல்கள் ரவி) தனது மனைவி சாந்தியை(யுவஸ்ரீ) கொலை செய்வதை பிரியா புகைப்படம் எடுக்கிறாள், இதை சபாபதி பார்த்துவிடுகிறான் ,பிரியா சப்தமிடுகிறாள். அவளது பெற்றோர்  அவள் அறையில் பூட்டப்பட்டிருப்பதால் கத்திக் கொண்டிருக்கிறாள் என்று நினைத்து, அவளது பெற்றோர்கள் அவளை புறக்கணிக்கிறார்கள்

அடுத்த நாள், சாந்தி மரணத்திற்கு அனைத்து நண்பர்களும் உறவினர்களும் வருகிறார்கள். சாந்தியின் பெற்றோர்கள் வந்து அவளுக்கு என்ன நடந்தது என்பது பற்றி சபாபதியிடன் கேட்கிறார்கள். அவன் சாந்திக்கு மார்பு வலி வந்தது, மருத்துவர் வரவழைக்கப்படுவதற்கு முன்பு இறந்து விட்டார் என பொய் கூறுகிறான். கோபி (கணேஷ்கர்), சாந்தியின் சகோதரர், அவருக்கு சபாபதி நீண்ட காலமாக அவரது சகோதரியை துன்புறுத்தி வந்துள்ளார் என்பது மட்டும் தெரிகிறது பொது இடத்தில் மிகவும் அன்பானவனாகவும், வீட்டினுள் மிக மோசமாகவும் நடந்து கொள்வதாக ஏற்கனவே சாந்தி தனது சகோதரனிடம் கூறியிருக்கிறாள். இதை நினைவில் கொண்டு, சபாபதி தன் சகோதரியை கொன்றுவிட்டார் என முடிவிற்கு வந்து நேர்மையான காவல் அதிகாரியான சரத்(சரத்குமாரிடம்) புகார் அளிக்கிறார். சரத் கொலையை கண்டுபிடித்து சபாபதியை தண்டிக்கிறாரா என்பதும் பிரியா தனது காதலில் வெற்றி பெற்றாரா என்பதும் மீதிக் கதை சொல்கிறது.

## நடிகர்கள்

* சரத் குமார் - காவல் அதிகாரி சரத்
* நிழல்கள் ரவி  - சபாபதி
* ராஜா  - சுந்தர்
* மோனிஷா - பிரியா
* மன்சூர் அலி கான் - சுப்பராயன்
* வினு சக்ரவர்த்தி  - பிரியாவின் தந்தை
* ஸ்ரீவித்யா  பிரியாவின் தாயார்
* சுதங்கன் - புகைப்படம் எடுப்பவர்
* எஸ். என். வசந்த்
* சில்க் ஸ்மிதா - குத்தாட்டப் பாடல் ஆடுபவர்
* பசி சத்யா
* யுவஸ்ரீ - சாந்தி
* ஷர்மிலி
* வாசு - துலுக்கானம்
* கணேஷ்கர் - கோபி
* சௌந்தர்
* வீரராகவன் - சாந்தியின் தந்தை
* வெள்ளை சுப்பையா
* கருப்பு சுப்பையா
* திடீர் கண்ணையா

## இசை
இசையமைப்பு தேவா. ஒலிப்பதிவு 1993 இல் வெளியானது, இதன் இரண்டு பாடல்களை காளிதாசன் எழுதியிருந்தார்.

## வரவேற்பு
இப்படம் வெற்றிகரமாக ஓடியது

## மேற்கோள்கள்

## வெளி இணைப்புகள்
*

பகுப்பு:1993 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:சரத்குமார் நடித்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:ஸ்ரீவித்யா நடித்த திரைப்படங்கள்
பகுப்பு:சில்க் ஸ்மிதா நடித்த திரைப்படங்கள்
பகுப்பு:மன்சூர் அலி கான் நடித்த திரைப்படங்கள்
நந்தவன தேரு

***நந்தவன தேரு*** 1995 இல் வெளிவந்த 1995 தமிழ்த் திரைப்படமாகும். இதனை இயக்கியவர் ஆர். வி. உதயகுமார். இப்படத்தில் கார்த்திக்  மற்றும் அறிமுக நாயகி ஸ்ரீநிதி ஆகியோர் முக்கிய பாத்திரத்தில் நடித்திருந்தனர். டி. சிவா மற்றும் ஏ. செல்வராஜ் ஆகியோர் இதனைத் தயாரித்திருந்தனர். இசை இளையராஜா 1995 மே 11 அன்று இப்படம் வெளி வந்தது. இப்படம் சரியான  வரவேற்பை பெறவில்லை 

## கதை
சீனு (கார்த்திக்) அவன் ஒரு அனாதை மற்றும் ஒரு முழுநேர திருடன் . சிறைக்கு வெளியே தங்கள் பிரச்சினைகளை தீர்ப்பதற்கு அவன் சிறைக் கைதிகளுக்கு உதவுகிறான். ஒரு நாள், கைதி ஒருவன் சோகமாக இருக்கிறான். சீனு அவனது பிரச்சனையைப் பற்றி அவனிடம் கேட்கிறான்.  காயத்ரி (ஸ்ரீநிதி) என்ற ஒரு பாடகியின் தாய்வழி மாமா ஆதிசேஷன் (தேவன்) அவர் பெரிய செல்வந்தர், காயத்ரியின் மாமா ராஜசேகரன் (ஆனந்த் ராஜ்) மற்றும் அவரது மகன் குணசேகரன் ஆகியோரால் ஆதிசேஷன் தான் செய்யாத ஒரு குற்றத்திற்காக சிறையில் அடைக்கப்படுகிறார். ஆதிசேஷனுக்கு எதிராக காயத்ரியின் மனதில் விஷத்தை தூவுகிறார்கள்.

காயத்ரி வாழ்க்கை பெரும் அபாயகரமானதாக இருப்பதாக ஆதிசேஷன் நம்புகிறார், இதற்காக, சீனுவை காயத்திரியை  காப்பாற்றக் கோருகிறார். சீனு அவரது பிரச்சனையை தீர்த்து வைப்பதாக வாக்களிக்கிறான். ஆரம்பத்தில், காயத்ரி சீனுவைத் தவிர்க்கிறார், ஆனால் விரைவில் ராஜசேகரின் உண்மையான முகத்தை அவள் புரிந்துகொள்கிறாள், அவள் சீனுவின் நண்பராகிறாள். பின்னர் காயத்திரியின் வாழ்க்கையில் என்னவாயிற்று?. ஆதிசேஷன் சிறையிலிருந்து மீண்டாரா? ராஜசேகரன் மற்றும் அவரது மகன் குணசேகரன்  ஆகிய இருவரும் தண்டிக்கப்படனரா? என்பது படத்தின் மீதிக்கதைச் சொல்கிறது.

## நடிகர்கள்
*கார்த்திக்  - சீனு என்கிற சீனிவாசன்
*ஸ்ரீநிதி - காயத்திரி
*ஆனந்த் ராஜ்  - ராஜசேகர்
*தேவன் - ஆதிசேஷன்
*சனகராஜ்  - ஆல்பர்ட்
*விவேக் - பீடி
*வடிவேலு (நடிகர்)  - தீக்குச்சி
*மனோரமா  - சீனுவின் பக்கத்து வீட்டுக்காரர்
*காயத்திரி - சீனுவின் பக்கத்து வீட்டுக்காரர்
*சிவா - -சுரேஷ்
*மதன் பாப்

## ஒலித்தொகுப்பு

இசையமைப்பாளர் இளையராஜா  இசைமைத்திருந்தார். 8 பாடல்கள் கொண்ட படத்தின் பாடல்கள் 1995 இல் வெளி வந்தது, ஆர். வி. உதயகுமார் அனைத்து பாடல்களையும் எழுதியுள்ளார்.

## மேற்கோள்கள்

## வெளி இணைப்புகள்
*

பகுப்பு:1995 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:கார்த்திக் நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:வடிவேலு நடித்த திரைப்படங்கள்
கிழக்கும் மேற்கும்

**கிழக்கும் மேற்கும்** 1998 ஆம் ஆண்டு நெப்போலியன், நாசர், தேவயானி மற்றும் கீதா நடிப்பில், மு. களஞ்சியம் இயக்கத்தில், இளையராஜா இசையில் வெளியான தமிழ் திரைப்படம்.

## கதைச்சுருக்கம்

சூர்யமூர்த்தியின் (நெப்போலியன்) சகோதரி தில்லை (கீதா). அவர்களது தந்தையின் இரண்டாவது மனைவி சின்னம்மா (தேனி குஞ்சரம்மாள்) சிறுவயதிலேயே அவர்களை வீட்டைவிட்டு துரத்திவிடுகிறார். இருவரும் சிரமப்பட்டு முன்னேறுகின்றனர்.

கீதாவிற்கு மாப்பிள்ளை பார்க்கிறான் சூர்யமூர்த்தி. பக்கத்து கிராமத்தைச் சேர்ந்த காத்தலிங்கம் (நாசர்) என்பவனுக்குத் திருமணம் செய்ய விரும்பி அவனைப்பற்றி விசாரிக்கும்போது அனைவரும் அவனை நல்லவன் என்று பொய் சொல்கின்றனர். அதை நம்பி கீதாவைக் காத்தலிங்கத்திற்கே மணம் முடிக்கிறான் சூர்யமூர்த்தி. திருமணத்திற்கு பிறகு காத்தலிங்கம் மது அருந்துபவன் என்பதும், அக்கிராமத்திலுள்ள வள்ளி (விசித்திரா) என்ற பெண்ணுடன் அவனுக்குள்ள தொடர்பும் தெரிகிறது.

காத்தலிங்கத்தின் தங்கை மல்லிகாவும் (தேவயானி) சூர்யமூர்த்தியும் காதலிக்கின்றனர். தில்லை இதனால் பிரச்சனை உருவாகும் என்று சூர்யமூர்த்தியை எச்சரிக்கிறாள். ஒரு இக்கட்டான சூழலில் சூர்யமூர்த்தியைத் தவறாகப் புரிந்துகொள்ளும் மல்லிகா அவனை வெறுக்கிறாள். காத்தலிங்கம், மல்லிகாவிற்கு வேறொரு மாப்பிளையுடன் ஏற்பாடு செய்த திருமணம் நின்றுபோகிறது. அதற்கு மல்லிகா- சூர்யமூர்த்தியின் காதல்தான்  காரணம் என்று மாப்பிள்ளைவீட்டார் குற்றம்சாட்டுகின்றனர். இதனால் ஆத்திரப்படும் காத்தலிங்கம், சூர்யமூர்த்தியின் முன் தில்லையை அடிக்கிறான். இதைத் தடுக்க முயலும் சூர்யமூர்த்தி ஒரு கட்டத்தில் காத்தலிங்கத்தை அடித்து விடுகிறான். காத்தலிங்கம் தில்லையை விட்டு வள்ளியுடன் வாழ முடிவுசெய்கிறான். அதன்பின் நடந்தது என்னவென்பது மீதிக்கதை.

## நடிகர்கள்

* நெப்போலியன் - சூர்யமூர்த்தி 
* நாசர் - காத்தலிங்கம் 
* தேவயானி - மல்லிகா 
* கீதா - தில்லை 
* மணிவண்ணன்
* தலைவாசல் விஜய் - கணேசன் 
* விசித்ரா - வள்ளி 
* தேனி குஞ்சரம்மாள் - சின்னம்மா 
* களஞ்சியம் - முத்துக்குமார் 
* சாப்ளின் பாலு - சின்னராசு 
* மீண்டும் சுந்தர் 
* தேவகி 
* தமிழ்செல்வி 
* ராதாஸ்ரீ 
* பத்மா

## விருதுகள்

1998 தமிழக அரசு திரைப்பட விருதுகள்

* பெண்களை சிறப்பாக சித்தரிக்கும் திரைப்படத்திற்கான தமிழக அரசின் திரைப்பட விருது
* தமிழக அரசின் சிறந்த பாடலாசிரியருக்கான விருது - அறிவுமதி

## இசை

படத்தின் இசையமைப்பாளர் இளையராஜா. பாடலாசிரியர்கள் அறிவுமதி, பழனிபாரதி மற்றும் வாசன்.
 

## மேற்கோள்கள்


பகுப்பு:இந்தியத் தமிழ்த் திரைப்படங்கள்
பகுப்பு:1998 தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:நெப்போலியன் நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
வில்லுப்பாட்டுக்காரன்

**வில்லுப்பாட்டுக்காரன்** (*Villu Pattukaran*) 1992 ஆம் ஆண்டு ராமராஜன் மற்றும் ராணி நடிப்பில், கங்கை அமரன் இயக்கத்தில், கருமாரி கந்தசாமி மற்றும் ஜே. துரை தயாரிப்பில், இளையராஜா இசையில் வெளியான தமிழ் திரைப்படம்.

## கதைச்சுருக்கம்

வில்லுப்பாட்டு கலையில் சிறந்து விளங்கும் கலைஞன் காளிமுத்து (ராமராஜன்). அந்தக் கிராமத்தின் தலைவர் (சண்முகசுந்தரம்) அங்குள்ள கோயிலைப் புதுப்பித்துக் கட்ட முடிவு செய்கிறார். அதற்கான நிதி வசூலிக்கும் பொறுப்பை காளிமுத்து வசம் ஒப்படைக்கிறார். அந்தக் கோயிலைப் புனரமைப்பதற்கான நிதி கேட்டு, இசையமைப்பாளர் இளையராஜாவைச் சந்திக்கின்றனர். அவரும் கோயில் கட்டுவதற்கான நிதியுதவி செய்கிறார்.

போதுமான நிதி கிடைத்த பிறகு கோயில் கட்டுவதற்குச் சிற்பியாக அருகிலுள்ள ஊரின் சிற்பியை (எம். என். நம்பியார்) ஒப்பந்தம் செய்கிறார்கள். சிற்பியின் மகள் அபிராமி (ராணி). சிற்பியும், அவரது மகள் ராணியும் கோயில் கட்டுவதற்காக அந்த ஊருக்கு வருகின்றனர். கோயில் கட்டுமானப் பணிகள் துவங்குகின்றன. அபிராமியும், காளிமுத்துவும் ஒருவரை ஒருவர் காதலிக்கின்றனர். அபிராமியின் தந்தைக்கு அவளுடைய முறை மாமனான ராஜசேகரனுக்கு, (சந்திரசேகர்) அபிராமியைத் திருமணம் செய்து வைக்க விருப்பம். அந்தக் கிராமத்துத் தலைவரின் மகன் செல்லத்துரையும் (விகாஷ் ரிஷி) ராணியை அடைய எண்ணுகிறான்.

கோயில் வேலை முடிந்து, குடமுழுக்கிற்குத் தயாராகிறது. அதே நேரம் ராஜசேகரனுக்கும், அபிராமிக்கும் திருமணம் நிச்சயிக்கப்படுகிறது. கோயில் குடமுழுக்கில் தடங்கல் ஏற்படுத்த செல்லத்துரை சதி செய்கிறான். அவனுடைய சதியை முறியடித்து, குடமுழுக்கை வெற்றிகரமாக நடத்துகிறான் காளிமுத்து. இறுதியில் ராஜசேகரனின் சம்மதத்துடன் காளிமுத்து—அபிராமி திருமணம் நடக்கிறது.

## நடிகர்கள்

* ராமராஜன் - காளிமுத்து 
* ராணி - அபிராமி 
* சந்திரசேகர் - ராஜசேகரன் 
* எம். என். நம்பியார் - சிற்பி 
* விகாஸ் ரிஷி - செல்லதுரை 
* கவுண்டமணி - அப்பாக்கண்ணு 
* செந்தில் - தங்கப்பன் 
* குலதெய்வம் ராஜகோபால் 
* சண்முகசுந்தரம்
* எஸ். என். லட்சுமி - காளிமுத்துவின் தாய் 
* வாணி - காமாட்சி
* விஜயதுர்கா 
* கருப்பு சுப்பையா 
* திருப்பூர் ராமசாமி 
* குள்ளமணி
* ஆர். கே. - காவல் ஆய்வாளர் 
* இளையராஜா - சிறப்புத் தோற்றம் 
* கங்கை அமரன் - சிறப்புத் தோற்றம் 
* ராஜ்கிரண் - சிறப்புத் தோற்றம்

## இசை

படத்தின் இசையமைப்பாளர் இளையராஜா. பாடலாசிரியர்கள் கங்கை அமரன் மற்றும் வாலி. இதில் கவிஞர் வாலி உதடு ஒட்டாமல் பாடக்கூடிய *தந்தேன் தந்தேன்* என்ற ஒரு பாடலை மட்டுமே இயற்றினார் .

## விமர்சனம்

தி நியூ இந்தியன் எக்ஸ்பிரஸ்: படத்தின் கதை பலவீனமாக உள்ளது. ஆனால் பாடல்கள் அனைத்தும் சிறப்பாக அமைந்துள்ளது.

## மேற்கோள்கள்

## வெளி இணைப்புகள்
* https://www.imdb.com/title/tt0318810/

பகுப்பு:இந்தியத் தமிழ்த் திரைப்படங்கள்
பகுப்பு:1992 தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:கங்கை அமரன் இயக்கிய திரைப்படங்கள்
சட்டம் ஒரு விளையாட்டு

***சட்டம் ஒரு விளையாட்டு*** (English: *Law is a game*) என்பது 1987 தமிழ் அதிரடித் திரைப்படம் ஆகும். இதனை எஸ். ஏ. சந்திரசேகர் இயக்கியுள்ளார். ஷோபா சந்திரசேகர் தயாரித்திருந்தார். இப்படத்தில் விஜயகாந்த் மற்றும் ராதா முக்கிய கதாபாத்திரங்களில் நடித்திருக்கின்றனர்.

எம்.எஸ்.வி என்று அழைக்கப்படும் ம. சு. விசுவநாதன் இசை அமைத்துள்ளார்.

## கதை
சிறுவன் ராஜா (விஜய்), அவன் தன் தாயையும் (ஸ்ரீவித்யா), தம்பியையும் கொலை செய்ததைக் கண்டான். எந்த ஆதாரமும் இல்லாததால் கொலைகாரனை குற்றவாளி என்று தீர்ப்பளிக்க அவரது போலீஸ் இன்ஸ்பெக்டர் தந்தை டி.சி.பி நீதி மாணிக்கம் (ரவிச்சந்திரன்) சக்தியற்றவர் என்பதையும் அவர் கண்டார்.

விஜய் (விஜயகாந்த்) என்ற பெயரில் ஒரு இளைஞனாக , குற்றவாளி மாதப்பு சுந்தரம் (செந்தாமரை) தனது மூன்று மகன்களில் ஒவ்வொருவரையும் கொன்றுவிடுகிறார். தண்ணீருக்கு அடியில் ஒன்று, இரண்டாவது மலை உச்சியில் இருந்து, மூன்றாவது கொலை, விபத்துக்குள்ளானதைப் போலவே செய்யப்படுகிறது.
## நடிகர்கள்
*விஜயகாந்த்
*ராதா
* ரஜினிகாந்த்
*ரவிச்சந்திரன்
*எஸ். ஏ. சந்திரசேகர்
*ஸ்ரீவித்யா
*கமலா காமேஷ்
*விஜய் -குழந்தை நட்சத்திரம்
## பாடல்கள்
இத்திரைப்படத்திற்கு எம். எஸ். விஸ்வநாதன் இசையமைத்தார்.

## வெளியீடு
சட்டம் ஒரு விளையாட்டு 1987 அக்டோபர் 21 அன்று மற்றொரு விஜயகாந்த் படமான உழவன் மகனுடன் வெளியிடப்பட்டது. இருப்பினும், இரண்டு படங்களும் பாக்ஸ் ஆபிஸில் சூப்பர் ஹிட் ஆனது. இந்தியன் எக்ஸ்பிரஸ் எழுதியது "திரைக்கதை முற்றிலும் திட்டமிடப்பட்டுள்ளது, எம். கருணாநிதியின் உரையாடல்களில் [..] அல்லது எஸ்.ஏ. சந்திரசேகரின் சிகிச்சையில் எப்போதும் புதிதாக எதுவும் இல்லை".

## ஆதாரங்கள்

## வெளி இணைப்புகள்
* 

பகுப்பு:1987 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஜயகாந்த் நடித்துள்ள திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:ராதா நடித்த திரைப்படங்கள்
பகுப்பு:விஜய் நடித்துள்ள திரைப்படங்கள்
பகுப்பு:ரசினிகாந்து நடித்துள்ள திரைப்படங்கள்
பகுப்பு:ஸ்ரீவித்யா நடித்த திரைப்படங்கள்
பகுப்பு:எஸ். ஏ. சந்திரசேகர் இயக்கிய திரைப்படங்கள்
பகுப்பு:ரவிச்சந்திரன் நடித்த திரைப்படங்கள்
உலங்காரை

**உலங்காரை** (ஈழ வழக்கு: **வெரலிக்காய்**, அறிவியல் பெயர்: *Elaeocarpus serratus*) என்பது இந்தியத் துணைக்கண்டம் மற்றும் தென்கிழக்கு ஆசியா போன்ற வெப்பவலயப் பகுதிகளில் காணப்படும் ஒரு பழம் தரும் மரம் ஆகும். இதன் தாயகம் இலங்கை. இதன் பழங்கள் சத்துக்களும் மருத்துவ குணங்களும் நிறைந்தவை.

## மேற்கோள்கள்

பகுப்பு:மரங்கள்
பகுப்பு:தமிழ்நாட்டின் தாவரங்கள்
இடலை

**இடலை** (*Olea*) என்பது இடலைவகையி குடும்பத்தைச் சேர்ந்த பேரினம் ஆகும். இதில் மொத்தம் சுமார் 40 இனங்கள் உள்ளன. இவை மத்திய கிழக்கு, தென் ஐரோப்பா, ஆப்பிரிக்கா, தென் ஆசியா மற்றும் ஆஸ்திரலேசியா போன்ற பகுதிகளில் காணப்படுகின்றன. இவற்றில் ஐரோப்பிய இடலை என்ற இனம் குறிப்பிடத்தக்க இனம் ஆகும். 

## மேற்கோள்கள்

பகுப்பு:மரங்கள்
மாலிப்டோசீன் டையைதரைடு

**மாலிப்டோசீன் டையைதரைடு** (*Molybdocene dihydride*) என்பது (η5-C5H5)2MoH2. என்ற வேதி வாய்ப்பாட்டால் விவரிக்கப்படும் ஒரு கரிம மாலிப்டினம் சேர்மமாகும். பொதுவாக Cp2MoH2 என்ற சுருக்க வாய்ப்பாட்டால் அடையாளப்படுத்துவார்கள். மஞ்சள் நிறத்தில் காற்று உணரியாகவும் ஒரு திண்மமாகவும்  காணப்படும் இச்சேர்மம் சில கரிமக் கரைப்பான்களில் கரைகிறது. 

மாலிப்டினம் பென்டாகுளோரைடு, சோடியம் சைக்ளோபென்டாடையீனைடு மற்றும் சோடியம் போரோ ஐதரைடு ஆகிய சேர்மங்களை ஒன்றாகச் சேர்த்து வினைபுரியச் செய்து மாலிப்டோசீன் டையைதரைடு தயாரிக்கப்படுகிறது . இந்த டையைதரைடை குளோரோபார்முடன் சேர்த்து சூடுபடுத்தினால் மாலிப்டோசீன் டைகுளோரைடு உருவாகிறது.

மாலிப்டோசீன் டையைதரைடு சேர்மம் கிளிஞ்சல்கூடு கட்டமைப்பை ஏற்கிறது. இக்கட்டமைப்பில் வளையப்பென்டாடையீனைல் வளையங்கள் இணையாக இருக்காது .

## மேற்கோள்கள்

பகுப்பு:ஐதரைடுகள்
பகுப்பு:உலோக ஐதரைடுகள்
பகுப்பு:கரிமமாலிப்டினம் சேர்மங்கள்
பகுப்பு:மாலிப்டினம்(IV) சேர்மங்கள்
பகுப்பு:ஐதரிடோ அணைவுச் சேர்மங்கள்
சங்கீதா அக்ரஹாரம்

**சங்கீதா அக்ரஹாரம்** (Sangita Agraharam)  என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டத்துக்கு உட்பட்ட  ஒரு வருவாய் கிராமம் ஆகும்.
## மக்கள் வகைப்பாடு
இந்த ஊரானது தேன்கனிக்கோட்டையில் இருந்து 12 கிலோமீட்டர் தொலைவிலும், மாவட்த் தலைநகரான கிருஷ்ணகிரியில் இருந்து 78 கிலோமீட்டர் தொலைவிலும் உள்ளது. 2011 இந்திய மக்கள்தொகைக் கணக்கெடுப்பின்படி இக்கிராமத்தின் மொத்த மக்கள் தொகையானது 3,435 ஆகும். இதில் ஆண்கள் எண்ணிக்கை 1,787, பெண்களின் எண்ணிக்கை 1,648 என உள்ளது. மக்களின் கல்வியறிவு விகிதமானது 54.24% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 %-ஐ விடக்குறைவு ஆகும்.

## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
கிருஷ்ணா உதயசங்கர்

**கிருஷ்ணா உதயசங்கர்** (Krishna Udayasankar) என்பவர் சிங்கப்பூரில் வசிக்கும் இந்திய எழுத்தாளர் ஆவார். இவர் மகாபாரதத்தை பின்னணியாகக் கொண்டு, நவீன முறையில் எழுதிய புதினங்களான "கோவிந்தா", "கௌரவா" மற்றும் "குருஷேத்ரா" போன்றவற்றின் மூலம் அறியப்படுகிறார். சிங்கப்பூரைச் சுற்றியுள்ள தொன்மங்கள் மற்றும் புராணங்களை அடிப்படையாகக் கொண்ட “3” என்ற புதினத்தை எழுதியவர். இவரது சமீபத்திய புத்தகமான "இம்மார்டல்" ஒரு நவீன கால கற்பனை மற்றும் சாகச புதினம் ஆகும். இது அமெரிக்கக் கடவுள்களின் ஒரு பகுதியாகவும், இன்டியானா ஜோன்ஸின் ஒரு பகுதியாகவும் உள்ளது.

## சொந்த வாழ்க்கை மற்றும் கல்வி
கிருஷ்ணா உதயசங்கர், பெங்களூரில் உள்ள ஒரு தமிழ்க் குடும்பத்தில் பிறந்தார். குழந்தை பருவத்தில் இவர் இந்தியா முழுவதும் பல நகரங்களிலும், ஆப்பிரிக்கா மற்றும் ஆத்திரேலியா போன்ற பல்வேறு கண்டங்களில் வாழ்ந்துள்ளார். இவர் பெங்களூரில் உள்ள தேசிய சட்டப் படிப்புக்கான இந்தியப் பல்கலைகழகத்தில் பட்டப்படிப்பை முடித்தார். பின்னர் சிங்கப்பூரில் உள்ள நன்யாங் தொழில்நுட்பப் பல்கலைக்கழகத்தில் மூலோபாய மேலாண்மையில் முதுதத்துவமாணி பட்டம் பெற்றார். தற்போது அதே இடத்தில் விரிவுரையாளராகப் பணியாற்றுகிறார்.

‘சர்வதேச வணிகம்: ஒரு ஆசிய பார்வை’ (2015) மற்றும் ‘உலகளாவிய வணிகம் இன்று’ (2014) ஆகிய இரண்டு பாடப்புத்தகங்களையும் வெளியிட்டுள்ளார். இவரது "பீஸ்ட்" (2019), என்ற புத்தகத்தை பெங்குயின் ரேண்டம் ஹவுஸ் என்ற புத்தக நிறுவனம் வெளியிட்டுள்ளது. மேலும் இவர் ஒரு சர்வதேச வர்த்தக பாடநூல் இணை ஆசிரியரும் ஆவா.

இவர் சிங்கப்பூரில் தன் கணவர் மற்றும் இரண்டு வளர்ப்பு நாய்களுடன் வசித்து வருகிறார்.

## எழுதிய புத்தகங்கள்

* *கோவிந்தா* (புதினம்) (ஹசெட் இந்தியா, 2012) 
* *ஆப்ஜெக்ட்ஸ் ஆஃப் அஃபெக்சன்* (கவிதை) (மாத் பேப்பர் பிரஸ், 2013) 
* *பாடி பவுண்டரிஸ்: த எதிக் ஆந்த்தோலஜி ஆஃப் விமன்ஸ் ரைட்டிங்" (த லிட்டரரி சென்டர்,2013)* 
* *கௌரவா* (புதினம்) (ஹசெட் இந்தியா, 2013) 
* *குருஷேத்ரா* (புதினம்) (ஹசெட் இந்தியா, 2014) 
* *3* (புதினம்) (ஹசெட், 2015) 
* *இம்மார்ட்டல்* (ஹசெட் இந்தியா, 2016) 
* *புத்தா* (பெங்குயின் இந்தியா, டி.பி.ஏ.)-

## மேற்கோள்கள்

## வெளி இணைப்புகள்
* தி ஆர்யவர்த்தா கிரானிக்கள்ஸ்

பகுப்பு:இந்திய ஆங்கில எழுத்தாளர்கள்
பகுப்பு:தமிழ் எழுத்தாளர்கள்
பகுப்பு:வாழும் மக்கள்
முற்றுப் புள்ளியா..?

** முற்றுப் புள்ளியா..?** (Muttrupulliyaa)  ஈழப் போருக்குப் பிந்தைய இலங்கையில் நான்கு நபர்கள் அவர்களது வாழ்க்கையைத் தேடும் கதையை கூறுகிறது. இது அவர்களின் அமைதியற்ற வாழ்க்கையை, வேதனையை, நிறைவேறாத ஆசைகளை, தினசரி போராட்டங்களையும் பற்றியும் பேசுகிறது. அவர்களுக்கு முன்னால் வந்த பலரைப் போலவே, அவர்களின் கௌரவத்தை இழந்த தமிழர்கள் போலவே, நீதியையும் நீடித்த சமாதானத்தையும் கற்பனை செய்து கொண்டிருக்கும் மக்களைப் பற்றிய கதை இது. உள்நாட்டுப் போர் முடிவுக்கு வந்த பின்னர், இலங்கை பற்றிய கதையை சொல்லும் முதல் ஆவணப்படமாகும். இலங்கையின் போருக்குப் பிந்திய வாழ்க்கை பற்றிய உண்மைக் கதை இது. இலங்கையின் தலைநகர் கொழும்பிலிருந்து ஒரு சுற்றுச்சூழல் ஆர்வலர்; மற்றும் சென்னையிலிருந்து ஒரு இளம் பத்திரிகையாளர் இலங்கைக்கு பயணம் செய்யும் கதை இது.

ஒரு சிலர் தங்கள் துன்பத்தை இப்படத்தின் மூலம் பகிர்ந்து கொள்ள வாய்ப்பு பெறுகிறார்கள். தங்கள் பட்ட காயங்கள், துயரங்கள் மற்றும் வருத்தங்கள் ஆகியவற்றைக் தவிர்ப்பதற்கு தங்களுக்கு ஏற்பட்ட இழப்பினை ஈடு செய்யமுடியாதவர்கள் ஆகியவற்றைப் பற்றி இப்படம் பேசுகிறது. தயாரிப்பு நிறுவனம் இந்த விடயங்களை எதிர்கொள்வதில் உள்ள அபாயங்கள் காரணமாக தாங்கள் கைது செய்யப்படும் அபாயத்தை தவிர்க்க தங்களின் உண்மையை அடையாளத்தை மறைத்து ரகசியமாக படப்பிடிப்பு நடத்தினர். யாழ்ப்பாண திரைப்பட விழாவில் திரையிடப்பட்டது.

## தணிக்கை
முற்றுப்புள்ளியா திரைப்படம் இலங்கையில் திரையிட அனுமதிக்கப்பட்டது, மேலும் இலங்கை பொது நிகழ்ச்சி வாரியத்தால் அங்கீகரிக்கப்பட்டது. இந்திய-இலங்கை உறவை பாதிக்கும் என்பதால், முற்றுப்புள்ளியா திரைப்படம் இந்திய தணிக்கை வாரியத்தால் தடை செய்யப்பட்டது. பின்னர் திரைப்பட சான்றிதழ் மேல்முறையீட்டு தீர்ப்பாயத்தால் தடை நீக்கப்பட்டது. இருப்பினும், திரைப்படப் படைப்பாளிகள் தமிழீழ விடுதலைப் புலிகளின் கொடிகளையும், கொல்லப்பட்ட தலைவர்களின் புகைப்படங்களையும் நீக்கவேண்டி இருந்தது. மேலும் படம் உண்மை நிகழ்வுகளால் ஈர்க்கப்பட்ட புனைகதை படைப்பு என்று குறிப்பிட வேண்டியிருந்தது.

## மேற்கோள்கள்

## வெளி இணைப்புகள்
* ''Sri Lanka Brief'', Ban Revoked: Sherine Xavier’s Film a PR Exercise for LTTE says Chennai Film Board, 3 March 2016 
* ''The Hindu'', Tribunal revokes ban on Sri Lankan docu-drama, 3 March 2016
* ''Rediff News'', Militarisation is a problem in the Tamil areas in Lanka, 25 May 2016
* ''Hindustan Times'', Indian censors more worried about Sri Lankan film than Lanka’s own, 8 March 2016
* ''Ottran Cheithi'', "முற்றுப்புள்ளியா?" ஈழ திரைப்படத்தின் தணிக்கையும், இன்னல்களும் பற்றிய பத்திரிக்கையாளர்கள் சந்திப்பு – காணொளி, 24 May 2016
* ''One India-Tamil'',  இலங்கை தமிழர் அவலத்தை சொல்லும் முற்றுப்புள்ளியா திரைப்படம், 24 May 2016
* ''Tamil Diaspora'', Mutrupulliya Eelam Tamil Movie Press Meet on Film Certification Difficulties, 30 May 2016
* ''Ceylon News'', Scars of Tomorrow – ‘Muttruppulliya’ to be screened in London, 30 May 2016 
* ''Minnambalam'', கண்ணகியும் காளியும்தான் எம் பெண்களின் கவுன்சிலிங், 2 June 2016 
* ''Minnambalam'', கண்ணகியும் காளியும்தான் எம் பெண்களின் கவுன்சிலிங் - தொடர்ச்சி!, 2 June 2016 
* ''Deccan Chronicle'', Poovarasi awards presented to literary, film personalities, 8 June 2016
* ''Times'', Now showing- Muttrupulliyaa...?, 9 June 2016

பகுப்பு:வெளிவராத தமிழ்த் திரைப்படங்கள்
பகுப்பு:ஈழப் போர் குறித்த திரைப்படங்கள்
சொன்னால் தான் காதலா

***சொன்னால் தான் காதலா*** (*Sonnal Thaan Kaadhala*) 2001 ஆம் ஆண்டு வெளிவந்த இந்தியத் தமிழ்த் திரைப்படமாகும். டி. ராஜேந்தர், முரளி, ரோஜா, கரன், லிவிங்ஸ்டன், வடிவேலு ஆகியோர் நடித்திருந்தனர். சிலம்பரசன் ராஜேந்தர் இப்படத்தில் சிறப்புத் தோற்றத்தில் நடித்திருந்தார். டி. ராஜேந்தர் இப்படத்தை எழுதி, இயக்கி, இசை அமைத்து, தாயாரித்திருந்தார் என்பது குறிப்பிடத்தக்கது.

## கதைச்சுருக்கம்
ரோஜா (ரோஜா செல்வமணி) ஒரு முன்னணிப் பாடகி ஆவார். குடிப்பழக்கத்திற்கு அடிமையான தந்தை (மணிவண்ணன்), மூன்று தங்கைகள், தாய், தம்பி ஆகியோருடன் பெரிய குடும்பமாக வாழ்ந்து வரும் ரோஜா, ஒரு நிதி நிறுவனத்தில் வேலை செய்து வருகிறார். ரோஜா சம்மந்தப்பட்டிருக்கும் வழக்கு ஒன்றை விசாரிக்கிறார் டி.ஆர். (டி. ராஜேந்தர்). ரோஜாவுடன் வேலை செய்யும் முரளி (முரளி) அவளை விரும்புகிறான். தனக்கு கிடைக்கும் அனைத்து வாய்ப்புகளையும் பயன்படுத்திக் காதலை வெளிப்படுத்துகிறான். ஆனால், முரளியின் காதலை உதாசீணப்படுத்துகிறாள்.

டி. ஆருக்கு சரோ (சுவாதி) எனும் ஒரு தங்கை இருக்கிறாள். சரோவின் கணவர், இன்பராஜ் (கரண்) ஓர் ஊழல் காவல் அதிகாரி. இன்பராஜின் ஊழலைப் பற்றி ஊடகங்களில் டி. ஆர் அம்பலப்படுத்தியதால் கோபம் கொண்ட இன்பராஜ், டி. ஆரின் தங்கையைத் தன் தாயுடன் சேர்ந்து கொண்டு துன்புறுத்துகிறான்.

தன் பெரிய குடும்பத்தைக் காப்பாற்றுவதற்கு மிகவும் கடினப்படுகிறாள் ரோஜா. அந்நிலையில், முரளியின் காதலை ஒப்புக்கொள்ளுமாறு ரோஜாவிற்கு அறிவுறுத்துகிறார் டி. ஆர். இறுதியில், முரளியின் காதல் என்னவானது? ரோஜாவின் வழக்கு என்னவானது? போன்ற கேள்விகளுக்கு விடை காணுதலே மீதிக் கதையாகும்.

## நடிகர், நடிகையர்

## பாடல்கள்
திரைப்படத்தில் இடம்பெற்ற எட்டுப் பாடல்களை டி. ராஜேந்தர் எழுதி இசையமைத்திருந்தார்.

## வரவேற்பு
பாக்ஸ் ஆபீசில் பெரிய  வெற்றி இல்லையென்றாலும், பாடல்கள் ஓரளவிற்கு வெற்றி பெற்றன. 2002-இல், தமிழ்நாடு மாநிலத் திரைப்பட விருது, பிலிம்பேர் விருது ஆகிய இரு விருதுகளை இப்படம் வென்றது.

## மேற்கோள்கள்


பகுப்பு:2001 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:லிவிங்ஸ்டன் நடித்த திரைப்படங்கள்
பகுப்பு:முரளி நடித்த தமிழ்த் திரைப்படங்கள்
பகுப்பு:ரோஜா நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:டி. ராஜேந்தர் இயக்கிய திரைப்படங்கள்
பகுப்பு:டி. ராஜேந்தர் இசையமைத்த திரைப்படங்கள்
ரேனிகுண்டா (திரைப்படம்)

**ரேனிகுண்டா** (Renigunta) 2009இல் தமிழ் மொழியில் வெளிவந்த அதிரடித் திரைப்படம் ஆகும்.  இதை எழுதி இயக்கியவர் ஆர். பன்னீர்செல்வம், இப்படத்தில் ஜானி, சனுஷா, மற்றும் தமிழ்ச்செல்வம், நிஷாந்த் ஆகியோர் நடித்துள்ளனர். இளம் குற்றவாளிகள், குற்றங்களை செய்ய தூண்டிய காரணங்களை பற்றிய படமாகும். ஆந்திரப் பிரதேசத்திலுள்ள ரேணிகுண்டா என்ற நகரத்தின் பெயரைக் கொண்டது, அங்கு நடக்கும் நடவடிக்கையின் ஒரு பகுதியை பிரதிபலிக்கிறது. 2012இல் இப்படம் தெலுங்கு மொழியில் மாற்றம் செய்து ஆந்திரப் பிரதேசத்தில் வெளியிடப்பட்டது. 2016இல் "மாண்டியா டு மும்பை" என்ற பெயரில் கன்னட மொழியில் வெளியிடப்பட்டது.

## கதை
இப்படத்தின் கதை தமிழ்நாட்டின் மதுரையில் தொடங்குகிறது, சக்தி (ஜானி), தனது பெற்றோருடன் மகிழ்ச்சியான வாழ்க்கை நடத்துகிறான். ஒரு அதிர்ச்சி சம்பவம் அவனது வாழ்க்கையை மாற்றுகிறது, அவனது பெற்றோர்கள் சமூக விரோத சக்திகளால் படுகொலை செய்யப்படுகின்ற்னர். அதற்கு சக்தி பழிவாங்க முற்படும்போது, அவன் கைது செய்யப்பட்டு சிறைக்கு அனுப்பப்படுகிறான், அங்கே காவலாளிகளால் கடுமையாக தாக்கப்படுகிறான். சிறையில் இருக்கும்போது, அவன் நான்கு இளம் குற்றவாளிகளான பாண்டுரங்கன் என்கிற பாண்டு (நிஷாந்த்), பிரேம் குமார் என்கிற தாபா (தீபெட்டி கணேசன்), மாரி (தமிழ்) மற்றும் மைக்கேல் (சந்தீப்) ஆகியோருடன் நட்புடன் இருக்கிறான். சிறைச்சாலைகளில் இருந்த குற்றவாளிகள் சிறைக்கதவுகளை உடைத்து வெளியேறும் போது , சக்தியும் அவனது நண்பர்களும் அவர்களைப் பின்தொடர்ந்து தப்பிக்கிறார்கள், மேலும் சக்தி தனது பெற்றோரின் கொலையாளிகளுக்கு பழிவாங்குவதற்கு முயல்கிறான். பின்னர், அவர்கள் மும்பைக்கு செல்ல நினைக்கிறார்கள்.. அவர்கள் ரேனிகுண்டாவில் இறங்க வேண்டி வருகிறது, அவர்கள் கொலையாளிகளுக்கும் வாடிக்கையாளர்களுக்கும் இடையில் மத்தியஸ்தராக செயல்படும் பங்கர் என்பவனிடம் போய் சேர்கிறார்கள்.  பிறகு அவர்களின் நடக்கும் மாற்றங்களே மீதிக்கதையாகும்.

## நடிகர்கள்
*ஜானி - சக்தி
*சனுஷா  - வாய் பேச முடியாத பெண்
*நிஷாந்த் - பாண்டுரங்கன்
*சந்தீப் - மைக்கேல்
*தீப்பெட்டி கணேசன்
*தமிழ் - மாரி
*சஞ்சனா சிங் - அக்காள்
*"நந்தா" சரவணன் - காவல் துறை அதிகாரி ராதாகிருஷ்ணன்
*எஸ். இளங்கோ - சக்தியின் தந்தை
*சுஜாதா சிவக்குமார் -  சக்தியின் தாயார்
*ரிஷா

## ஒலித்தொகுப்பு
படத்திற்கு கணேஷ் ராகவேந்திரா இசையமைத்திருந்தார் மற்றும் பாடல்களை பிறைசூடன், யுகபாரதி மற்றும் நா. முத்துக்குமார் ஆகியோர் எழுதியிருந்தனர்.
*தல்லாகுளம்&nbsp;— சிலம்பரசன்
*மழை பெய்யும்&nbsp;— ஹரீஷ் ராகவேந்திரா
*விழிகளில்&nbsp;— பாம்பே ஜெயஸ்ரீ
*கண்னே&nbsp;— சிரேயா கோசல்
*கந்தர்வனின்&nbsp;— ரஞ்சிதா

## வரவேற்பு
"ரேனிகுண்டா" மிகப் பெரிய வெற்றியைப் பெற்றது., 2009 ஆம் ஆண்டின் சிறந்த இலாபகரமான தமிழ் திரைப்படமாக, 0.65 கோடி லாபம் ஈட்டியது.

## மேற்கோள்கள்

பகுப்பு:2009 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:பழிவாங்குதல் குறித்தான திரைப்படங்கள்
பகுப்பு:மதுரைக்களத் திரைப்படங்கள்
பகுப்பு:மறு ஆக்கம் செய்யப்பட்ட தமிழ்த் திரைப்படங்கள்
அன்வேஷனா

**அன்வேஷனா** (Anveshana) இயக்குநர் வம்சியின் இயக்கத்தில் 1985இல் வெளிவந்த தெலுங்கு மொழித் திரைப்படமாகும். இப்படத்தில் கார்த்திக், பானுப்பிரியா, சத்யநாராயணா , சரத் பாபு போன்றோர் முக்கியக் கதாபாத்திரத்தில் நடித்திருந்தனர் "சித்தாரா" , " ஆலாபனா" படத்திற்கு பிறகு இயக்குநர் வம்சியின் மூன்றாவது படமாகும். தமிழில் "பாடும் பறவைகள்" என்ற பெயரில் வெளிவந்தது.
பறவையியல் ஆர்வம் கொண்ட காவல் அதிகாரி ஒருவன், ஒரு மனிதன் புலியால் கொலை செய்யப்பட, அதன் பின்னர் நடக்கும் தொடர் கொலைகளின் மர்மத்தை தீர்க்க முயற்சிக்க காட்டிற்கு வருகிறான். இந்த தொடர் கொலைகளை செய்வது யார் என்பதை கண்டுபிடிப்பதே படத்தின் இறுதியாகும்.

## கதை
திரு. ராவ் (சத்யநாராயணா) அவர்களுக்கு பறவைகளின் ஒலிகளிலிருந்து இசையின் தோற்றம் பற்றிய ஒரு புத்தகத்தை வெளியிடும் கனவு இருக்கிறது. பாண்டு (ராலபள்ளி) அவரிடம் வண்டியோட்டியாக இருக்கிறார். இதற்காக அவர்கள் காட்டினுள் தங்கி ஆராய்ச்சி மேற்கொள்ள முடிவெடுக்கிறார்கள். அருகிலிருக்கும் நகரத்தைச் சேர்ந்த ஹேமாவை (பானுப்பிரியா) புத்தகத்தை எழுதுவதற்கு நியமிக்கிறார். ஜேம்ஸ் (சரத் பாபு) அந்தப் பிரதேசத்தில் ஒரு மனிதன் புலியால் கொல்லப்பட்ட வழக்கு விசாரணைக்கு வருகிறார். ராவின் மேலாளராக அமர் (கார்த்திக்) நியமிக்கப்படுகிறார். காட்டில் தொடர்ச்சியாக கொலைகள் நடைபெறுகிறது. இது அனைத்தும் புலியால் ஏற்பட்டதென என்று கூறப்படுகிறது. உண்மைக் கொலையாளி யார்? , புலிதான் இக்கொலைகளைச் செய்கிறதா? அமர் யார்? அவர் காட்டிற்கு ஏன் வருகிறார் என்பதெல்லாம் மீதிக் கதை கொண்டு செல்கிறது.

## தயாரிப்பு
1984இல் வெளிவந்த "சித்தாரா" பட இயக்கத்திற்குப் பிறகு, தயாரிப்பாளரான காமினேனி பிரசாத், இயக்குநர் வம்சியை தனது அடுத்தப் படத்திற்காக அணுகினார். இயக்குநர் வம்சி, காட்டில் நடக்கும் சம்பவங்களைக் கொண்டு ஒரு திகில் கதையை படமாக எடுக்க வேண்டும் என விரும்பினார். அதனால் அவரே ஒரு புதினத்தை இந்திராகாந்தி படுகொலை நடந்த சமயத்தில் எழுதி முடித்தார். தயாரிப்பாளருக்கும் இந்தக் கதை பிடித்திருந்ததால் படவேலைகள் நடந்தேறின.

கலை இயக்குநர் தோட்டா தரணி, திருப்பதி அருகில் உள்ள தலக்கோனா காட்டில் இப் படத்திற்கான கதைக் களத்தை வடிவமைத்தார். படக் குழுவினர் காட்டின் அருகாமையிலுள்ள 'நெரபாயிலு' கிராமத்தில் தங்கியிருந்தனர்.

## தெலுங்கில் நடித்தவர்கள்
* கார்த்திக் - அமர் 
* பானுப்ரியா (நடிகை) - ஹேமா 
* கைகல சத்யநாராயணா - ராவ் 
* ராலபள்ளி - பாண்டு 
* சரத் பாபு - ஜேம்ஸ் 
* சுபலேகா சுதாகர் - சண்டிகாடு 
* மல்லிகார்ஜுனா ராவ் - புலிராஜூ, கிராம அதிகாரி 
* ஒய். விஜயா, - புலிராஜுவின் மனைவி 
* விஸ்வனாதம் - சூரண்ணா 
* சுமதி - பொன்னி

### தமிழில் நடித்தவர்கள்
* கார்திக் - அமர் 
* பானுப்ரியா (நடிகை) - ஹேமா 
* கைகல சத்யநாராயணா - ராமு 
* ராலபள்ளி - பழனி 
* சரத் பாபு - ஜேம்ஸ் 
* சுபலேகா சுதாகர் - சப்பாணி 
* மல்லிகார்ஜுனா ராவ் - புலிராஜன், கிராம அதிகாரி 
* ஒய். விஜயா - புலிராஜனின் மனைவி

## படக்குழு
* இயக்கம் - வம்சி 
* இசை அமைப்பு - இளையராஜா 
* ஒளிப்பதிவு - எம். வி. ரகு 
* படத் தொகுப்பு - அனில் மால்நாத் 
* கலை வடிவமைப்பு - தோட்டா தரணி 
* பின்னணி பாடியவர்கள் - எஸ். ஜானகி மற்றும் எஸ். பி. பாலசுப்பிரமணியம்
* பாடல்கள் - வெட்டூரி சுந்தரராம மூர்த்தி

## இசை அமைப்பு
இளையராஜா இப்படத்திற்கு இசையைமைத்திருந்தார். பாடல் வரிகளை வெட்டூரி சுந்தரமூர்த்தி எழுதியுள்ளார்.

### பாடல்கள்

## குறிப்புகள்

## வெளி இணைப்புகள்
* 

பகுப்பு:1985 தெலுங்குத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
பகுப்பு:தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள்
பகுப்பு:பன்மொழித் திரைப்படங்கள்
எம். மணிகண்டன் (இயக்குநர்)

**எம். மணிகண்டன்** (*M. Manikandan*) என்பவர்  ஒரு ஒளிப்பதிவாளர், எழுத்தாளர் மற்றும் இயக்குநர் ஆவார். இவர் தமிழகத் திரைப்படத்துறையில் பணியாற்றிவருகிறார். இவர் தமிழ்த் திரைப்படங்களில் உதவி ஒளிப்பதிவாளராக தனது வாழ்க்கையைத் தொடங்கினார். இவர் முதலில் *விண்ட்* (2010) என்ற குறுப்படத்தை இயக்கினார். இவர் இயக்கிய *[[காக்கா முட்டை (திரைப்படம்)|காக்கா முட்டை]]* திரைப்படமானது இவருக்கு திருப்புமுனையாக அமைந்தது. இது 2015 இல் சிறந்த குழந்தைகள் திரைப்படத்திற்கான தேசிய விருதை வென்றது.

## வாழ்க்கை
மணிகண்டன் மதுரை மாவட்டம்,  உசிலம்பட்டிக்கு அருகிலுள்ள விளாம்பட்டி கிராமத்தைச் சேர்ந்தவர். தலைமைக் காவலரான தந்தையின் பணி நிமித்தம் பல ஊர்களுக்கு இடம்பெயரும் வாய்ப்பு அவருக்குக் கிடைத்தது. தனது பள்ளிப் படிப்பை முடித்தபின், வாகன பொறியியலில் பட்டயப் படிப்பை மேற்கொண்டார். தொடக்கத்தில், திருமண ஒளிப்படக் கலைஞராக அவர் பணியாற்றினார். மேலும் பள்ளி மற்றும் கல்லூரி மாணவர்களுக்கான அடையாள அட்டைகளை வடிவமைத்தல் போன்ற  வேலைகளையும் செய்தார். திரைப்படத்தில் முயற்சி செய்யலாமென சென்னைக்கு வந்தார். அவரது ஒளிப்படங்களைப் பார்த்த ஒருவர், ‘ஸ்டில் ஃபோட்டோகிராபியில் படைப்பாற்றலுக்குப் பெரிய இடமிருக்காது, எனவே, ஒளிப்பதிவுக்கு முயற்சி செய்யுங்கள்’ என ஆலோசனை வழங்கினார். எண்ணியல் தொழில்நுட்பத்தில் நிபுணத்துவம் பெறுவதற்காக, ராஜிவ் மேனனால் நிர்வகிக்கப்படும் திரைப்படக் கல்லூரியில் சேர்ந்து படித்தார்.

2000களின் நடுவில், தமிழ்த் திரைப்படங்களில் உதவி ஒளிப்பதிவாளராக தனது வாழ்க்கையைத் தொடங்கினார். இந்த நேரத்தில், இவர் குறும்படங்களுக்காக பல திரைக்கதைகளை எழுதினார். விஜய் சேதுபதி நடிப்பில் *விண்ட்* (2010) என்ற குறும்படத்தை இயக்கினார். இப்படம் விமர்சனரீதியாக  புகழப்பட்டு, பல திரைப்பட விழாக்களில் திரையிடப்பட்டது. இந்தப்படமானது தமிழ்த் திரைப்பட இயக்குனரான வெற்றிமாறனின் கவனத்தை ஈர்த்தது. அவர் இவரது முதல் திரைப்படமான *[[காக்கா முட்டை (திரைப்படம்)|காக்கா முட்டை]]* படத்தைத் தயாரித்து உதவினார். இந்த திரைப்படமானது சேரியில் வாழும் இரண்டு சிறுவர்கள் பீத்சாவை உண்ண ஆசைப்படும் என்ற நிகழ்வை மையமாக கொண்டு எடுக்கப்பட்டது. இப்படம் 2014 டொரொண்டோ சர்வதேச திரைப்பட விழாவில் திரையிடப்பட்டது. பின்னர் 2015 சூனில் திரையரங்குகளில் திரையிடப்பட்டது.   62 வது தேசிய திரைப்பட விருதுகள் விழாவில், சிறந்த குழந்தைகளுக்கான திரைப்படமும் சிறந்த குழந்தை நட்சத்திரத்திற்கான விருது என  இரண்டு விருதுகளை வென்றது. லாஸ் ஏஞ்சல்சின் 13 வது இந்திய திரைப்பட விழாவில் சிறந்த திரைப்படத்திற்கான பார்வையாளர் விருதை வென்றது.

## திரைப்படங்கள்

**குறும்படம்**

* *விண்ட்* (2010)

## மேற்கோள்கள்

## புற இணைப்புகள்
* 

பகுப்பு:தமிழ்த் திரைப்பட ஒளிப்பதிவாளர்கள்
பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்
பகுப்பு:தமிழ்த் திரைப்பட இயக்குநர்கள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:வாழும் மக்கள்
பகுப்பு:மதுரை மாவட்ட மக்கள்
பகுப்பு:தமிழ்நாட்டுத் திரைப்பட ஒளிப்பதிவாளர்கள்
பகுப்பு:தமிழ்நாட்டுத் திரைக்கதை எழுத்தாளர்கள்
நாட்டுப்புறப் பாட்டு

**நாட்டுப்புறப் பாட்டு** (Naattupura Paattu) என்பது 1996 ஆம் ஆண்டு கஸ்தூரி ராஜாவின் எழுத்து இயக்கத்தில் வெளிவந்த இந்தியத் தமிழ்த் திரைப்படமாகும். இந்த திரைப்படத்தில் சிவகுமார், செல்வா, குஷ்பூ, மனோரமா, கவுண்டமணி, செந்தில் போன்ற பலர் நடித்துள்ளனர். இந்த படம் விஜயலட்சுமி கஸ்தூரி ராஜா தயாரிப்பில், இளையராஜா இசையில், 9 பிப்ரவரி 1996 ஆம் ஆண்டு வெளியானது.

## கதைச்சுருக்கம்
பாரிஜாதம் (குஷ்பூ) ஒரு பிரபல கரகாட்டம் ஆடும் கலைஞர்.  திருமணத்திற்கு பிறகு ஆட அனுமத்திக்கும் மாப்பிள்ளை தான் வேண்டும் என்று பாரிஜாதத்தின் தாய் பட்டம்மா எதிர்பார்த்தார். அதன் படியே, மற்றோரு கரகாட்ட கலைஞரான பழனிசாமியை (சிவகுமார்) மணந்தாள் பாரிஜாதம். பொறுப்பில்லாமல் இருக்கும் பழனிசாமியின் தம்பி கோட்டைசாமியை, பாரிஜாதம் நல்வழிப்படுத்துகிறாள். கோட்டைசாமிக்கும் மாலாவிற்கும் திருமணம் ஆனது. பணக்கார நாயக்கருக்கு (வினு சக்ரவர்த்தி) பாரிஜாதத்திற்கும் தவறான தொடர்பு இருப்பதாக பரவிய வதந்தியை தாங்க முடியாமல், பாரிஜாதத்தைப் பிரிந்து வாழ்கிறான் பழனிசாமி.

பிறகு ஒரு நாள், காட்டமுத்துவின் தங்கை மானபங்கப்படுத்தப்பட்டதால், அவள் தற்கொலை செய்துகொள்கிறாள். அதற்கு காரணமானவர்களை கோட்டைசாமி தட்டிக்கேட்டதால், திருவிழாவில் ஆடும் வாய்ப்பு தட்டிப்போனது. அதனால், கோட்டைசாமியும் மாலாவும் துயரத்திற்கு உள்ளானார்கள். அவ்வாறாக ஒரு சமயம், ஆட்டத்தின் பொழுதே மாலா இறந்து விடுவதால், அவளின் இழப்பை தாங்காமல் கோட்டைசாமி மதுவிற்கு அடிமையாகிறான். பழனிசாமி தன் குழந்தையை தனியே வளர்த்துவர, பாரிஜாதம் கரகாட்டம் ஆடுவதை நிறுத்த நேரிடுகிறது.

பல ஆண்டுகளுக்கு பிறகு, பழனிசாமியின் மகன் வேல்பாண்டி (பிரேம்) அமராவதியை (அனுஷா) காதலிக்கிறான். கோட்டைசாமி தன் எதிரிகளை பழிவாங்கினானா? பாரிஜாதமும் பழனிசாமியும் இணைந்தனரா? போன்ற கேள்விகளுக்கு விடை காணுதலே மீதிக் கதையாகும்.

## நடிகர்கள்
* சிவகுமார் - பழனிசாமி
* செல்வா - கோட்டைசாமி
* குஷ்பூ - பாரிஜாதம்
* மனோரமா - பட்டம்மா
* கவுண்டமணி - கட்டமுத்து
* செந்தில் - சின்ன கருப்பன்
* வினு சக்ரவர்த்தி - நாயக்கர்
* குமரிமுத்து - பட்டம்மாவின் அப்பா
* பிரேம் குமார் - வேல்பாண்டி
* அனுஷா - அமராவதி
* அபிராமி - மாலா
* சார்லி -
* ஜெய்கணேஷ்
* சண்முகசுந்தரம்
* அன்வர் அலி - மைனர்
* தாஜ் கான் 
* வெங்கட்
* இடிச்சப்புளி செல்வராசு
* கருப்பு சுப்பையா
* பெரிய கருப்பு தேவர்
* ஜான் பாபு - "ஒத்த ரூவா" பாடல் நடனக் கலைஞர்

## ஒலிப்பதிவு
கஸ்தூரி ராஜா எழுதிய பாடல் வரிகளுக்கு இளையராஜா இசை அமைத்திருந்தார்."ஒத்த ரூபா" என்ற பாடல் மிகவும் பிரபலமானது என்பது குறிப்பிடத்தக்கது.

## மேற்கோள்கள்

## வெளி இணைப்புகள்
*

பகுப்பு:1996 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:சிவகுமார் நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:குஷ்பூ நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:சார்லி நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:ஜெய்கணேஷ் நடித்த திரைப்படங்கள்
மோ

**மோ** (Mo) 2016இல் வெளிவந்த தமிழ் நகைச்சுவைத் திரைப்படம். புவன் ஆர். நுல்லான் இதனை எழுதி இயக்கியுள்ளார். இப்படத்தில் சுரேஷ் ரவி, ஐஸ்வர்யா ராஜேஷ், ரமேஷ் திலக், தர்புகா சிவா ஆகியோர் முன்னணி பாத்திரத்தில் நடித்திருந்தனர். இவர்களுடன் நடிகர் முனீஷ்காந்த் ராமதாஸ், பூஜா தேவரையா, செல்வா, மீம் கோபி ஆகியோரும் நடித்திருந்தனர். படத்தொகுப்பு கோபிநாத், இசை சந்தோஷ் தயாநிதி. ஒரு புதிய தொழில்நுட்ப குழுவைக் கொண்ட இப்படம், 2015 இல் தயாரிக்கத் தொடங்கி 2016 திசம்பர் 30 அன்று வெளியிடப்பட்டது.

## கதை
வெற்றி (செல்வா), ஒரு ரியல் எஸ்டேட் தொழிலதிபர், புதிய  உல்லாசப்போக்கிடம் நிறுவ பாண்டிச்சேரி அருகே ஒரு பழைய பள்ளியின் இடத்தை வாங்க நினைக்கிறான்.  மற்றொரு தொழிலதிபர் செந்தில் நாதன் (மீம் கோபி) அந்த இடத்தை வாங்குவதற்கான வாய்ப்பும் அதிகமாக உள்ளது. செந்திலின் ஜாதகத்தில் பேய் குடியிருக்கும் சொத்தை சொந்தமாக்கிக் கொள்ளக்கூடாது என்று இருக்கிறது, மேலும் அவர் பேய்களுக்கு பயப்படுகிறார். தேவ் (சுரேஷ் ரவி), சதீஷ் (ரமேஷ் திலக்), மற்றும் குமார் (தர்புகா சிவா) ஆகிய மூவரும் குழந்தை பருவத்திலிருந்தே பணத்தை ஏமாற்றுவதில் ஈடுபட்டுள்ள சிறு வயது நண்பர்கள். அவர்கள் பேய் பயத்தை பயன்படுத்தி மக்களை ஏமாற்ற ஒரு புதிய யோசனை கண்டறிகிறார்கள்.

ஒப்பனைக் கலைஞர் ஜோசப் செல்லப்பா (முனீஷ்காந்த் ராமதாஸ்), மற்றும் சினிமாவில் நடிக்க கனவு காணும் இளைய சினிமா கலைஞர் பிரியா (ஐஸ்வர்யா ராஜேஷ்), ஆகிய இருவரும் அந்த மூவருடன் இணைகிறார்கள். ஜோசப்பின் ஒப்பனையில் பிரியா பேய் வேடம் போடுகிறார். ஒரு நாள் வெற்றியை ஏமாற்ற இந்த ஐவரும் போடும் திட்டம் தோல்வியில் முடிவடைகிறது. செந்தில் சொத்துக்களை வாங்காமல் இருப்பதற்காக இவர்களிடமே பேய் நாடகத்தை பாண்டிச்சேரி பள்ளியில் நடத்த அவர்களிடம் கேட்டுக் கொள்கிறார். இவர்களும் இதை ஏற்று அங்கு செல்கின்றனர். இவர்களின் அமானுஷ்ய நடவடிக்கையினால் செந்திலின் ஆட்கள் அப்பள்ளியில் பேய் இருப்பதாக நம்புகின்றனர்.  பின்னர் நடைபெறும் பல திருப்பங்களுடன் வெற்றிவெற்றிகரமாக அந்த பள்ளியை வாங்குவதாக இந்தப் படம் முடிவடைகிறது, பிரியா ஒரு பேய் படத்தின் கதாநாயகியாக மாறுகிறார், மற்றும் ஜோசப் அவரது ஒப்பனையாளராக இருக்கிறார். இருப்பினும், தேவ், சதீஷ் மற்றும் குமார் மக்களை ஏமாற்றுவதை தொடர்கின்றனர்.

## நடிகர்கள்
* சுரேஷ் ரவி - தேவ்
* ரமேஷ் திலக் - சதீஷ்
* தர்புகா சிவா - குமார் 
* ஐஸ்வர்யா ராஜேஷ் - பிரியா
* முனீஷ்காந்த் ராமதாஸ்  - ஜோசப் செல்லப்பா
* பூஜா தேவேரையா - மோ (மோகனவதனி)
* செல்வா - வெற்றி
* மீம் கோபி - செந்தில்நாதன்
* யோகி பாபு  - பழனி
* சரண் - கௌதம்
* சரண் சக்தி

## தயாரிப்பு
2015 இன் துவக்கத்தில் புவன் நுல்லான் இந்தப் படத்தைத் தொடங்கினார். முன்னணி பாத்திரங்களில் நடிப்பதற்கு சுரேஷ் ரவி, ஐஸ்வர்யா ராஜேஷ் ஒப்பந்தத்தில் கையெழுத்திட்டனர். சென்னையிலுள்ள புறநகர்ப்பகுதிகளில் இத்திரைப்படம் பரவலாக படமாக்கப்பட்டு 2016 சனவரியில் முடிவடைந்தது.

## வெளியீடு
2016 திசம்பர் 30 அன்று " மோ" வெளியானது.

## ஒலித்தொகுப்பு
ஒரே ஒரு பாடல் கொண்ட இப்படத்தின் ஒலிப்பதிவை சந்தோஷ் தயாநிதி மேற்கொண்டார். இவர் , முன்னதாக சந்தானம் நடித்த "இனிமே இப்படித்தான்" என்ற படத்திற்கு இசையமைத்திருந்தார்.

## மேற்கோள்கள்

## வெளி இணைப்புகள்
* 

பகுப்பு:2016 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
எனக்கொரு மகன் பிறப்பான் (1996 திரைப்படம்)

**எனக்கொரு மகன் பிறப்பான்** (***Enakkoru Magan Pirappan***) கேயார் இயக்கத்தில் 1996 ஆம் ஆண்டு வெளிவந்த இந்தியத் தமிழ் நகைச்சுவைத் திரைப்படமாகும். ராம்கி, குஷ்பூ, விவேக், அஞ்சு அரவிந்த், வடிவுக்கரசி மற்றும் பலர் நடித்திருந்தனர். வி. நடராசன் தயாரிப்பில், கார்த்திக் ராஜா இசை அமைத்த இப்படம் 15 ஆகஸ்ட் 1996 ஆம் தேதி வெளியானது. ஆடியதே கண்மணி என்ற மலையாளப் படத்தின் மறு ஆக்கமாகும்.

## நடிகர்கள்
ராம்கி, குஷ்பூ, விவேக், அஞ்சு அரவிந்த், வடிவுக்கரசி, ஆர். சுந்தரராஜன், செந்தில், வெண்ணிறாடை மூர்த்தி, வினு சக்ரவர்த்தி, சின்னி ஜெயந்த், பாண்டு, தியாகு.

## கதைச்சுருக்கம்
பணக்கார ரங்கநாயகிக்கு (வடிவுக்கரசி), கோபி (பாண்டு), மது (சின்னி ஜெயந்த்), பாலு (ராம்கி) என்று மூன்று மகன்கள். தனக்கு பேரன் பிறந்தால், அவனுக்கு தன் சொத்து முழுவதையும் எழுதிவைப்பதாக கூறியிருந்தார் ரங்கநாயகி. மூத்த மகன்களான கோபி மற்றும் மதுவிற்கு திருமணமாகி பெண் குழந்தைகள் இருந்தன. கடைசி மகனான பாலுவிற்கு திருமணம் ஆகவில்லை.

திருமண விழாக்களில் பாடகராக பணி புரியும் பாலு, நடுத்தர வர்க்கத்தை சேர்ந்த ஸ்வாதியை (குஷ்பூ) காதலிக்கிறார். பின்னர் அவ்விருவருக்கும் திருமணமாகி, ஸ்வாதி கற்பமாகிறாள். அதே சமயம், பாலுவின் தோழன் ராஜாவிற்கும் திருமணமாகி, அவனின் மனைவி சாந்தியும் (அஞ்சு அரவிந்த்) கர்ப்பமாக இருந்தாள். ஸ்வாதிக்கும் சாந்திக்கும் ஒரே நாளில் குழந்தை பிறக்கிறது. பாலுவிற்கு பெண் குழந்தையும், ராஜாவிற்கு ஆண் குழந்தையும் பிறக்கின்றன.

அந்நிலையில், ரங்கநாயகிக்கு மாரடைப்பு ஏற்பட்டதால், பெண் குழந்தை பிறந்த அதிர்ச்சியான செய்தியை அவரிடம் மறைக்க வேண்டுகிறார் மருத்துவர். ராஜாவின் குழந்தையை பாலுவின் குழந்தையை காட்ட, குணமாகிறார் ரங்கநாயகி. தன் தாயின் உயிரைக் காப்பாற்ற அந்த பொய்யை நீடிக்கிறான் பாலு. ரங்கநாயகிக்கு உண்மை தெரிய வந்ததா? பாலுவிற்கு சொத்து கிடைத்ததா? போன்ற கேள்விகளுக்கு விடை காணுதலே மீதிக் கதையாகும்.

## ஒலிப்பதிவு
அருண்மொழி, இளந்தேவன் எழுதிய பாடல் வரிகளுக்கு, கார்த்திக் ராஜா இசை அமைத்திருந்தார்.

## தயாரிப்பு
துவக்கத்தில், அஞ்சு அரவிந்திற்கு ஜோடியாக ரமேஷ் அரவிந்த் நடிப்பார் என்று எதிர்பார்க்கப்பட்டது. ஆனால் இறுதியில், அந்த கதாப்பாத்திரத்தில் விவேக் நடித்தார்.

## மேற்கோள்கள்

## வெளி-இணைப்புகள்
* https://www.imdb.com/title/tt8947996/

பகுப்பு:1996 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:நகைச்சுவைத் தமிழ்த் திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
கோவேறு கழுதை மான்

**கோவேறு கழுதை மான்** (*Odocoileus hemionus*) என்பது வட அமெரிக்காவின் மேற்குப் பகுதியை தாயகமாகக் கொண்ட ஒரு மான் இனம் ஆகும். இவற்றின் காதுகள் கோவேறு கழுதையை ஒத்திருப்பதால் இப்பெயர் பெற்றது. இதில் கருவால் மான் உள்ளிட்ட பல்வேறு  துணையினங்கள் உள்ளன.

## மேற்கோள்கள்

பகுப்பு:மான்கள்
கோ 2

**கோ 2** (KO 2) என்பது 2016ம் ஆண்டு சரத் மாண்டவா இயக்கத்தில் வெளியான தமிழ் மொழி அரசியல் திரைப்படம் ஆகும். இப்படத்தை எல்ரெட் குமார் தயாரித்துள்ளார், இதில் பாபி சிம்ஹா மற்றும் நிக்கி கல்ரானி நடித்துள்ளனர், அதே நேரத்தில் பிரகாஷ் ராஜ் தனது முதல் படத்திலிருந்து மீண்டும் நடிக்க, பாலா சரவணன், இளவரசு, ஜான் விஜய் ஆகியோர் துணை வேடங்களில் நடித்துள்ளனர். ரிச்சர்ட் கெவின் படத்தொகுப்பு செய்ய, லியோன் ஜேம்ஸ் இசையமைத்துள்ளார்.

அரசியலைத் தவறாகப் பயன்படுத்தும் ஒருவரை ஊடகத்தில் உள்ள ஒருவர் தண்டிப்பது இதன் மையக் கரு. இப்படம் 2014 ஆம் ஆண்டு ரோஹித் நடிப்பில் வெளியான 'பிரதிநிதி' என்ற தெலுங்கு மொழி படத்தின் மறு ஆக்கம் ஆகும். 2011 ஆம் ஆண்டு வெளிவந்த வெற்றிகரமான திரைப்படமான கோ படத்தின் தொடர்ச்சியாக ஏப்ரல் 2016 இல் வெளியிட திட்டமிடப்பட்டது ஆனால் 13 மே 2016 அன்று வெளியிடப்பட்டது.

## கதைச்சுருக்கம்
சாமானிய மனிதனான குமரன்(பாபி சிம்ஹா) தமிழ்நாட்டின் முதலமைச்சரான யோகேஸ்வரனை (பிரகாஷ் ராஜ்) கடத்திவிடுகின்றார். இதனை விசாரிக்க உள்துறை அமைச்சரான தில்லைநாயகம்(இளவரசு) ஆய்வாளர் சந்தனபாண்டியனை (ஜான் விஜய்) நியமிக்கின்றார்.  சமூக சேவகரான குமாரசாமி (நாசர்), மற்றும் அவரது மகனையும் தன் அரசியல் சுயலாபத்திற்காக கொலை செய்த தில்லைநாயகத்தை பலிவாங்க முதலமைச்சரைக் கடத்துகிறார். மந்திரி மகன் பாலா (பாலா சரவணன்) உதவியுடன் தமிழக முதல்வர் பிரகாஷ்ராஜை கடத்தி வைத்துக் கொண்டு , தன் கோரிக்கைகளை காவல் அதிகாரிகளிடம் வைக்கிறார்.  முதல்வரை மீட்கும் பொறுப்பு போலீஸிடமிருந்து என்.எஸ்.ஜி. கைக்கு மாறுகிறது. பின் இவரது கோரிக்கைகள் நிறைவேறியதா என்பது மீதிக் கதை.

## நடிகர்கள்
* [பாபி சிம்ஹா]] - குமரன்
* பிரகாஷ் ராஜ் - முதலமைச்சர் யோகேஸ்வரன்
* நிக்கி கல்ரானி - பிரியதர்ஷினி
* ஜான் விஜய் - காவல் ஆணையர் சந்தான பாண்டியன்
* பாலா சரவணன் - பாலா
* மயில்சாமி 
* நாசர் - குமாரசாமி
* கருணாகரன் - குமரன்
* இளவரசு - உள்துறை அமைச்சர் தில்லைநாயகம்
* பரத் ரெட்டி - ஏசிபி அறிவழகன்
* ரேஷ்மா பசுபுலேட்டி - ஷோபனா
* கிரேன் மனோகர்
* கௌதம்
* ரவி வெங்கட்ராமன்
* ஷான் - கிஷோர்

## விமர்சனம்
* சமயம் - "கோ அளவிற்கு ரசிகனை "கோ - 2 வும் கொண்டாட வைக்கிறது. 
* தினமலர் - "கோ அளவிற்கு ரசிகனை "கோ - 2  ஓடும் திரையரங்குக்கு கோ டூ என கொண்டு வருவது நிச்சயம். 
* தி இந்து - பாபி சிம்ஹா கதாபாத்திரத்திலும் மேலும் மெனக்கெட்டிருந்தால் ‘கோ 2’ இந்தப் பரபரப்பான அரசியல் சூழ்நிலையில் பட்டையைக் கிளப்பியிருக்கும்.﻿﻿﻿﻿﻿﻿

## மேற்கோள்கள்

## வெளி இணைப்புகள்
*

பகுப்பு:2016 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
ஓப் ஆறு

**ஓப் ஆறு** (*Ob river*) உருசியாவின் சைபீரியா பகுதியில் உள்ள முக்கியமான ஆறு ஆகும். இது உலகின் ஏழாவது நீளமான ஆறு ஆகும். இதன் நீளம் 3,650 கி.மீ. இது பியா மற்றும் கட்டுன் ஆறுகள் ஆகியவற்றின் சங்கமமாக அமைகிறது, அவை ஆல்டே மலைகளில் தங்கள் தோற்றத்தை கொண்டுள்ளன.

இது சைபீரியாவின் மேற்கு பகுதியில் உள்ள பெரிய ஆறு. ஓப் வளைகுடாவே உலகின் நீளமான நதி முகத்துவாரமாகும்.

## மேற்கோள்கள்

பகுப்பு:உருசிய ஆறுகள்
பகுப்பு:வடக்கு ஆசியா
பகுப்பு:சைபீரியா
இலையுதிர்

**இலையுதிர் காடுகள்** (*deciduous*) (/dɪˈsɪdʒuəs/) எனப்படுபவை தாவரவியல் துறைக் கூற்றுப்படி,  "முதிர்ச்சியின் முடிவில் விழுதல்" மற்றும் "விழுந்துவிடும் தன்மை" கொண்ட காடுகள் எனப் பொருள்படுகிறது. பொதுவாக மரங்கள் மற்றும் புதர் தாவரங்கள் இலையுதிர்காலத்தில் இலைகளை உதிர்க்கும். மலர்ந்த பிறகு இதழ்களை உதிர்க்கும் மற்றும் பழுத்த பின் பழங்களை உதிர்ப்பதனை இதற்கு சான்றுகளாகக் கூறலாம்.

இலையுதிர் மரங்களின் கட்டைகள் தொழிற்சாலைகளில் பலவிதங்களில் பயன்படுகின்றன. மரச்சாமான்கள் தயாரிக்க, கட்டுமானத்திற்கு, தளங்கள் அமைக்க, அழகுக் கலைப் பொருட்களை உருவாக்க, பேஸ்பால் மட்டைகள் தயாரிக்க, நீள் பலகைகளாகச் செதுக்க  என பலவிதங்களில் பயன்படுத்தப்படுகின்றன.

## தாவரவியல்
இலையுதிர் தாவரங்கள் குறிப்பாக மரங்கள்,  புதர்கள் போன்றவை ஆண்டின் சில காலங்களில் தங்கள் இலைகள் முழுவதையும் உதிர்க்கின்றன. . இந்த முறைக்கு வெட்டி நீக்கல் (abscission)  என்று பெயர் . மிதவெப்ப அல்லது துருவ காலநிலைகளில் இலை இழப்பு குளிர்காலத்துடன் தொடர்புடையதாக உள்ளது .ஆனால் சில சமயங்களில் வெப்பமண்டல மற்றும்  மிதவெப்பமண்டல வறண்ட பகுதிகளில் தாவரங்கள் மழை அளவு குறைபாடு வறட்சி ஆகியவற்றால் இலைகளை இழக்கின்றன.

alt=Flowering branch of forsythia amid bare trees|வலது|thumb| இலையுதிர் காலத்தின்  ''ஃ''<nowiki/>''போர்சையா'' மலர்கள்

### செயல்பாடு
alt=Fallen leaves covering a patch of ground|வலது|thumb| இலையுதிர் காலத்தில் இலையுதிர் தாவரங்கள் இலைகளை உதிர்க்கின்றன  .
பசுமை தாவரங்களுடன் ஒப்பிடும்போது இலையுதிர் தாவரங்களில் சில நன்மை தீமைகள் உள்ளன. இலையுதிர் தாவரங்கள் நீரிழப்பை குறைப்பதற்காகவும், பனிக்காலத்தில் தன்னை தகவமைத்துக் கொள்வதற்காகவும், வரக்கூடிய பருவங்களில் புதிய இலைகளை உருவாக்கத் தேவையான வளங்களைப் பாதுகாத்துக் கொள்கின்றன . இலைகள் உதிர்ந்த இடத்தில்சிறு பள்ளங்கள் ஏற்படுகின்றன.

இலையுதிர்ப்பின் மூலமாக தாவரங்களில் ஏற்படும் காழ்க்கலன் மூலக பாதிப்பினை குறைக்க இயலும். இதன்மூலம் இலையுதிர் தாவரங்களில் காழ்க்கலன் மூலகங்கள் அதிக அளவிலான  விட்டங்களைப் பெறுவதற்கு இது உதவுகிறது.மேலும் கோடைகாலங்களில் அதிக அளவிலான ஆவியுயிர்ப்பிற்கு இது உதவுகிறது.


### பகுதிகள்
வளரும் பருவத்தின் இறுதியில் தங்கள் இலைகளை இழக்கும் தன்மையுடைய மரங்களை அதிகமாகக் கொண்ட காடுகள் இலையுதிர் காடுகள் என்று அழைக்கப்படுகின்றன.

மிதவெப்ப மண்டல இலையுதிர் காடுகள் தென் அமெரிக்கா, ஆசியா, இமய மலையின் தென் சரிவு, ஐரோப்பா, ஒசீனியாவின் சாகுபடி பகுதிகளில் காணப்படுகின்றன


படிமம்:Chacachacare dry forest 3.JPG|alt=Aerial view of tropical deciduous trees|உலர்-பருவ இலையுதிர் வெப்பமண்டல காடுகள்
படிமம்:Spring Forest Leaves in Texas Hill Country.jpg|alt=View of treetops with light spring growth scattered amid darker evergreens|அமெரிக்காவில்  டெக்சாஸ் , கலப்பு வெப்பமண்டல மற்றும் துணை வெப்பமண்டல இலையுதிர் காடுகள் வசந்த காலத்தில்


## மேலும் காண்க
* மாறாப் பசுமை 
* அரை-பசுமை / அரை-இலையுதிர்

## குறிப்புகள்

பகுப்பு:தாவரவியல்
பி. எஸ். ஏ. கலை அறிவியல் கல்லூரி

**பி. எஸ். ஏ. கலை அறிவியல் கல்லூரி** பெரியார் பல்கலைக்கழகத்தின் இணைவு பெற்ற கல்லூரிகளில் ஒன்றாகும்.  இக்கல்லூரி தமிழ்நாட்டில் தருமபுரி மாவட்டம்,  சோலக்கொட்டாய் என்ற  இடத்தில் உள்ளது. இக்கல்லூரியானது பி. எஸ். ஏ. கல்வி அறக்கட்டளையின் மூலமாக சண்முக வடிவேல் என்பவரால் 2015ஆம் ஆண்டு தொடங்கப்பட்டது.

## வெளி இணைப்புகள்
கல்லூரியின் முகநூல் பக்கம்

பகுப்பு:பெரியார் பல்கலைக்கழக இணைவுக்கல்லூரிகள்
பகுப்பு:தருமபுரி மாவட்டத்திலுள்ள தனியார் கலைக் கல்லூரிகள்
பி. எஸ். ஏ. கல்வியியல் கல்லூரி

**பி. எஸ். ஏ. கல்வியியல் கல்லூரி** என்பது தமிழ்நாட்டில் தருமபுரி மாவட்டம்,  சோலக்கொட்டாய் என்ற  இடத்தில் உள்ள ஒரு கல்வியியல் கல்லூரி ஆகும். இக்கல்லூரியானது பி. எஸ். ஏ. கல்வி அறக்கட்டளையின் மூலமாக சண்முக வடிவேல் என்பவரால் 2016ஆம் ஆண்டு தொடங்கப்பட்டது.

## வெளி இணைப்புகள்
கல்லூரியின் முகநூல் பக்கம்

பகுப்பு:தருமபுரி மாவட்ட பல்கலைக்கழகங்களும் கல்லூரிகளும்
பெருநாள் தொழுகை

[thumb| [தாய்வான்|தைவான் பெரிய மசூதியில்ஈகைத் திருநாள் தொழுகை]]
[வலது|thumb|[தியாகத் திருநாள்|ஈத் உல்-அழ்ஹா தொழுகையின் ஒரு பகுதியாக முஸ்லீம் ஆண்களுக்கான குத்பா நடைபெறும். ]]
**பெருநாள் தொழுகைகள்** (*, ஸலாத்துல் ஈத்*) மற்றும் **Șālat al-’Īdayn** (* , இரு பெருநாட்களின் தொழுகை*) என்பது, இரண்டு இசுலாமிய பெருநாட்களிலும் வழமையாக திறந்த வெளிகளிலும் தொழுகை நடைபெறும் இடங்களிலும் நடத்தப்படும் சிறப்புத் தொழுகைகளாகும். இரண்டு பெருநாட்களிலும் நடைபெறும் சிறப்புத் தொழுகைகளாவன:

* ஈதுல் ஃபித்ர் (), இஸ்லாமிய மாதமான ஷவ்வால் மாதத்தின் முதல் நாளன்று, அதாவது, ரமலான் மாதத்தில் நோன்பு நோற்ற பின்பு கொண்டாடப்படும்.
* ஈதுல் அழ்ஹா (), துல் ஹஜ் மாதம் பத்தாம் நாள், அதாவது, அரபாவுக்கு அடுத்த நாள் கொண்டாடப்படும்.

## பெயர் வேறுபாடுகள்

## மேலும் பார்க்கவும்

*ஈதுல் ஃபித்ர்
* ஈதுல் அழ்ஹா

## மேற்கோள்கள்

பகுப்பு:இசுலாமியப் புனித நாட்கள்